Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 651/12/8807	Michalovce, 21.11.2014
EEČ : 2-66-481-2014

U Z N E S E N I E

Trestná vec:	obvinená XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 2 písmeno a, odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 15.10.2012, spisová značka Pv 651/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
prečin porušenia predpisov o štátnych technických opatreniach na označenie tovaru podľa § 279 ods. 1, ods. 2 písm. a) Tr. zákona , ktorý mal byť spáchaný tak, že dňa 02. 08. 2012 v osobnom motorovom vozidle zn. Opel Zafira, EČ: XXXXX, v batožinovom priestore, v piatich igelitových vreciach, pod čiernou textíliou prevážala 3000 ks krabičiek (60.000 ks cigariet) zahraničných cigariet zn. JIN LING v spotrebiteľskom balení, neoznačených kontrolnými známkami SR, hoci vedela o tom, že uvádzanie zahraničných cigariet neoznačených kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov, v znení neskorších predpisov o spotrebnej dani z tabaku a tabakových výrobkov, pričom k ďalšiemu nelegálnemu uvedeniu týchto zahraničných cigariet do obehu na našom území nedošlo len preto, že na štátnej ceste v obci Nacina Ves, okres Michalovce, bolo motorové vozidlo kontrolované colníkmi Pobočky KÚFS, ktorí prevážané cigarety vo vozidle objavili a zaistili. Únikom spotrebnej dane z tabakových výrobkov vznikla štátnemu rozpočtu SR škoda vo výške 5.356,80 €.

Uznesením prokurátora Okresnej prokuratúry Michalovce zo dňa 15.10.2012, spisová značka Pv 651/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
           Uznesením prokurátora Okresnej prokuratúry v  Michalovciach sp. zn. Pv 651/12 z 15. 10. 2012 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie pre prečin porušenia predpisov o štátnych technických opatreniach na označenie tovaru podľa § 279 ods. 1, ods. 2 písm. a) Tr. zákona proti obvinenej XXXXX, ktorý mal byť spáchaný tak, že dňa 02. 08. 2012 v osobnom motorovom vozidle zn. Opel Zafira, EČ: XXXXX, v batožinovom priestore, v piatich igelitových vreciach, pod čiernou textíliou prevážala 3000 ks krabičiek (60.000 ks cigariet) zahraničných cigariet zn. JIN LING v spotrebiteľskom balení, neoznačených kontrolnými známkami SR, hoci vedela o tom, že uvádzanie zahraničných cigariet neoznačených kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov, v znení neskorších predpisov o spotrebnej dani z tabaku a tabakových výrobkov, pričom k ďalšiemu nelegálnemu uvedeniu týchto zahraničných cigariet do obehu na našom území nedošlo len preto, že na štátnej ceste v obci Nacina Ves, okres Michalovce, bolo motorové vozidlo kontrolované colníkmi Pobočky KÚFS, ktorí prevážané cigarety vo vozidle objavili a zaistili. Únikom spotrebnej dane z tabakových výrobkov vznikla štátnemu rozpočtu SR škoda vo výške 5.356,80 €.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 2 rokov. Toto rozhodnutie sa stalo právoplatným dňom 23. 10. 2012.

Skúšobná doba pre podmienečné zastavenie trestného stíhania uplynula dňom 23. 10. 2014. 

Po uplynutí skúšobnej doby bol vyžiadaný odpis z registra trestov a správy o povesti obvinenej.

Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, ani priestupku, a teda vyhovela podmienkam uvedeným v ustanovení  § 217 ods. 1 Trestného poriadku. 

Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor